Moa long tenpela yar igo pinis stat long taim BHP Billiton, kampani em ibin kamapim ol bagarap i lusim eria na ol shareholda na pipol bilong PNG.
Stat long despela taim Ok Tedi Maining Limited i kamapim senis long em yet. Em ibin lusim moa wan billion dollar bilong stretim ol heve long environment na putim kamap wanpela plan igo long ol papa graun bilong sukurim laif taim bilong main igo inap long 2025.
Jemima Garrett ibin igo lukluk raun long Papua New Guinea na redim wanpla ripot we emi tok Ok Tedi main istap long longwe hap bilong Star Maunten, klostu long boda mak bilong PNG na Indonesia na istap antap long het bilong Fly River.
Igat 1,000 kilometres bilong ol han wara namel long hap na Torres Strait, ol wara em i katim sampela long ol rich rainforest long world.
Planti thousand pipol i save istap arere long ol wara isave kisim strong na halavim long wara long wokim gaden kaikai na ol fish bilong halavim sidaun bilong ol.
BHP ibin opim Ok Tedi kopa main long yar 1982.
Long taim bilong wokim kamap tailings dam bilong Ok Tedio, em ibin fail. Kampani nau i kamapim tingting bilong tromweim ol pipia bilongen igo long ol han wara em i save igo join wantaim Ok Tedi na Fly River.
Ikam inap long yar 1990s nau planti million tonne bilong ol pipia i pasim ol rot bilong wara,na kamapim bagarap long planti thousand hectares bilong ol forest na bagarapim ol villlage na gaden kaikai.
Bilong harim moa yu go long Pacific beat websait.
www.radioaustralia.net.au/pacific.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zho_Hant